**A tanári beszéd retorikája MAO1201**

**Tantárgyi tematika és félévi követelményrendszer**

**Féléves tematika:**

1. hét: Bevezető beszélgetés a pedagógus munkaeszközeiről, a tanári személyiség és a tanári beszéd jelentőségéről

2. hét: A retorika fogalma, irányzatai (tudománytörténeti elhelyezés)

3. hét: Projektmunka I. – Anyaggyűjtés, cédulázás

4. hét: Projektmunka II. – Vázlatkészítés, majd az előadás megszövegezése

5. hét: Projektmunka III. – Az elkészült kiselőadások bemutatása

6. hét: A beszédlégzés és a helyes hangindítás

7. hét: Hangképzési gyakorlatok

8. hét: A tanári beszéd jellegzetességei

9. hét: Hangképzési problémák a tanári beszédben

10. hét: A nyelvi diszfunkciók (Hogyan beszéljünk szelektív mutista, hallássérült, autizmus-spektrumzavarral élő tanulókkal?)

11. hét: A tanár-diák kommunikáció – retorikai gyakorlatok

12. hét: A tanár-szülő kommunikáció – retorikai gyakorlatok

13. hét: A tanár-tanár kommunikáció – retorikai gyakorlatok

14. hét: A félév lezárása, értékelés

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény:** gyakorlati jegy.

**Az értékelés módja, ütemezése:**

* Az órai helyzetgyakorlatokban történő aktív részvétel.
* A félév utolsó heteiben egy önálló beszédprodukció bemutatása (a félév során tanultak alapján).

**A félévközi ellenőrzések követelményei:**

Az órai aktivitás hiánya és a saját előadás csoport előtti bemutatásának elmaradása elégtelen gyakorlati jegyet von maga után.

**Az érdemjegy kialakításának módja:**

A félév végi gyakorlati jegyet az órai aktivitás és a félév végi önálló beszédprodukció minősítése adja. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2019. szeptember 9.

**Dr. Schéder Veronika PhD**

főiskolai docens